PROIECT DIDACTIC

Clasa a V-a

Informatică și T.I.C.

Proiect didactic realizat de Anișoara Apostu, profesor Digitaliada, revizuit de Radu Tăbîrcă, inspector școlar Informatică

Textul și ilustrațiile din acest document sunt licențiate de Fundația Orange conform termenilor și condițiilor licenței Attribution-NonCommercial-ShareAlike 4.0 International (CC BY-NC-SA 4.0) care poate fi consultată pe pagina web <https://creativecommons.org/licenses/by-nc-sa/4.0/>

**Disciplina: Informatică și T.I.C.**

**Clasa a V-a**

**Lecția: Organizarea datelor pe suport extern**

**Tipul lecției**: dobândire de noi cunoștințe

**Durata**: 50 min

**Competențe specifice:**

1. utilizarea eficientă a unor componente software;
2. utilizarea eficientă și în siguranță a internetului ca sursă de documentare;
3. manifestarea creativității pentru realizarea temelor propuse.

**Competențe derivate:**

**C1** – definirea noțiunilor: fișier, folder;

**C2** – recunoașterea tipurilor de fișiere după tipul extensiei;

**C3** – definirea noțiunilor de cale a fișierului/folderului și identificarea căii unui fișier/folder.

**Strategii didactice**

* **Metode și procedee didactice**: conversația, explicația, jocul didactic
* **Resurse materiale:** fișe de lucru, flipchart sau tablă pentru prezentarea ideilor, tablete, laptop, videoproiector
* **Forme de organizare**: frontală, individual.

**Bibliografie:**

* *Informatică și TIC*, Carmen Popescu, Diana Nicoleta Chirila, Maria Niță, Adrian Niță
* *Informatică și TIC*, Daniela Popa
* *Informatică pentru gimnaziu*, Emanuela Cerchez, Marinel Șerban

**Concepte abordate:**


1. fișier
2. folder
3. extensie

**DESFĂŞURAREA LECŢIEI**

|  |  |  |  |  |  |
| --- | --- | --- | --- | --- | --- |
| **ETAPELE**  **LECŢIEI** | **COMPETENȚE SPECIFICE** | **ACTIVITATEA PROFESORULUI** | **ACTIVITATEA ELEVILOR** | **STRATEGII DIDACTICE** | **METODE DE EVALUARE** |
| **Moment organizatoric**  2 minute |  | Salutul. Verificarea prezenței elevilor.  Pregătirea materialelor necesare lecției. | Salută profesorul. Își organizează locul de lucru. | Conversația |  |
| **Reactualizarea cunostintelor**  5 minute |  | *Reactualizarea cunoștințelor se poate face cu ajutorul următoarelor întrebări:*   1. Care este utilitatea interfeței grafice? 2. Câte tipuri de interfețe grafice cunoașteți? 3. Puteți enumera cele două tipuri de interfețe grafice?   *Răspunsuri așteptate:*   1. Prin intermediul interfeței, utilizatorii introduc date și primesc răspunsuri, adică interacționează cu sistemul. 2. Există două tipuri de interfețe grafice cu utilizatorul 3. Cele două tipuri de interfețe grafice cu utilizatorul sunt:  * *Interfețe de tip linie de comandă*- utilizatorul introduce comenzile de tip text, iar rezultatul se afișează, deasemenea, sub forma unui text. * *Interfețe grafice* – reprezintă un sistem de interacțiune bazat pe ferestre, icon-uri, meniuri etc. | Elevii participă la discuție și răspund la întrebări | Conversația |  |
| **Captarea atenţiei elevilor**  7 minute |  | Profesorul adresează întrebări:   1. Ce gen de muzică preferați? Cunoașteți tipurile de fișiere care conțin muzică? 2. Ce extensie au fișierele cu imagini din excursii, vacanțe ? | Dau răspunsuri la întrebările profesorului:  a) fișiere audio: mp3, mp4  b) fișiere grafice: jpg, jpeg | Conversaţia  Explicația |  |
| **Anunţarea titlului lecţiei şi a obiectivelor**  3 minute |  | Scrie titlul lecţiei pe tablă  „ Organizarea datelor pe suport extern”  şi anunţă obiectivele urmărite în această lecţie. | Notează titlul și obiectivele lecției în caiete. | Conversaţia |  |
| **Prezentarea de material nou și dirijarea învățării**  25 minute | **C1**  **C2**  **C3** | Dirijează învățarea prin stabilirea unor momente de comunicare cu toată clasa, pentru transmiterea noilor conținuturi:  *Unitatea elementară de stocare a datelor pe suport extern este* ***fișierul****.*  *Un fișier este o structură care conține date de același tip. Pentru a putea fi recunoscut, fiecare fișier trebuie să aibă un nume și eventual o extensie, care indică de obicei tipul fișierului. Extensia este separată de numele fișierului prin punct și poate avea maximum 3 caractere.*  *Orice fișier se prezintă sub forma:* ***nume.extensie,*** *unde:*  ***nume*** *- reprezintă numele fișierului*  ***extensia*** *- indică tipul fișierului*  ***Tipuri de fișiere:***  *Fișiere de date – fișiere create sau aduse de utilizator (fișiere text, audio, video etc)*  *Fișiere de aplicație – fișiere create de aplicațiile instalate de către utilizator*  *Fișiere sistem – fișiere proprii sistemului de operare*  ***Exemple de extensii de fișiere****:*  *Fișiere audio: .mp3 .mp4*  *Fișiere grafice: .gif, .jpg, .jpeg, .png*  *Fișiere documente: .doc sau docx (fișiere Ms.Word), .ppt sau .pptx (fișiere PowerPoint), .txt (fișiere text)*  *Fișiere executabile: .exe*  *Film : .avi, .mp4, .mov, .mpg*  *Pagina web: .htm, .html*  *Există peste 90 000 de extensii. Informații despre tipurile de extensii se pot obține accesând: site-uri ca:* [*www.file-extensions.org*](http://www.file-extensions.org) *sau* [*www.filext.com*](http://www.filext.com)  ***Foldere***  *Folderul (director sau dosar) este o colecție de fișiere și/sau alte foldere. Cu ajutorul folderelor putem grupa informațiile, astfel încât acestea să poate fi accesate ușor.*  *Atât folderele cât și fișierele conțin informații referitoare la data la care au fost create, tipul și dimensiunea lor. Aceste detalii se pot vizualiza dând clic dreapta pe folder sau fișier și alegând opțiunea* ***Proprietăți.*** | Elevii sunt atenți la explicațiile profesorului și participă activ la lecție, răspuzând la întrebările puse de profesor.  Elevii notează cu atenție în caiete.  Elevii participă la discuţie | Explicația | Observarea sistematică a elevilor |
| **Fixarea cunoştinţelor**  10 minute |  | * Distribuie elevilor **Fișa de lucru 1** și oferă explicații în privința rezolvării ei. * Discută cu elevii răspunsurile alese. | * Rezolvă sarcinile de lucru, discută răspunsurile alese. | Explicația  Munca individuală | Observarea sistematică a elevilor |
| **Asigurarea**  **feed-back-ului**  5 minute |  | * Pentru a putea aplica testul „**Foldere și fișiere**” cu aplicația Kahoot se loghează în aplicație cu un cont și o parolă proprie. În pagina de start a aplicației, în câmpul Search kahoots!, va tasta denumirea testului „**Foldere și fișiere**” aflat la adresa web: <https://play.kahoot.it/#/k/85321bcd-c75c-4b76-b896-8dc069f2c77c> * În continuare, va accesa testul prin apăsarea butonului **PLAY** și va selecta metoda de joc **CLASSIC (Player vs player);** în fereastra următoare va apărea codul PIN al testului, pe care îl va transmite elevilor. După conectarea tuturor elevilor, se va porni testul prin apăsarea butonului START. * Precizează elevilor faptul că pot fi întrebări cu două răspunsuri corecte; * După finalizarea testului de către toți elevii, va salva punctajele sub forma **Rezultate.xlsx,** se vor discuta răspunsurile corecte și rezultatele obținute; * Notează elevii în funcție de punctajul obținut (1 punct pentru fiecare răspuns corect și 2 puncte din oficiu). | Accesează adresa [**www.kahoot.it**](http://www.kahoot.it) și introduc codul PIN transmis de profesor; în pagina următoare își vor tasta numele în câmpul *Nickname,* după care vor accesa testul (butonul ***OK,go!*).**  Rezolvă testul în perioada de timp alocată.  Discută cu profesorul răspunsurile date. | Conversația | Aprecieri verbale  Analiza activităţii |
| **Tema** |  | De finalizat *Fișa de lucru* |  | Conversația |  |

**Anexa 1**

**FIȘA DE LUCRU**

Răspundeți la următoarele întrebări:

1.Câte directoare apar în ierarhia din imagine?

......................................................................................................................................

2. Câte fișiere apar în ierarhia din imagine?

.......................................................................................................................................

3. Câte fișiere executabile apar în ierarhia din imagine? Precizați extensia acestora.

..........................................................................................................................................

4. Precizați câte fișiere documente apar în ierarhia din imagine? Precizați extensia acestora

..........................................................................................................................................

5. Precizați câte fișiere grafice apar în ierarhia din imagine? Precizați extensiile acestora

..........................................................................................................................................

6. Notați calea fișierului **rezumat.docx**

............................................................................................................................................